recursal/SuperWikiNEXT-32B huggingface dataset:
**மேரி பாரிசு பிசுமிசு தெ இரெசிலாசு** *(Marie Paris Pişmiş de Recilas)* (ஆர்மீனியம்: Պարիս Փիշմիշ, ஜனவரி 30, 1911 – ஆகத்து 1, 1999) ஓர் அமெரிக்க-மெக்சிகோ வானியலாளர் ஆவார்.

பிசுமிசுவின் பிறப்புப் பெயர் **மேரி சுகியாசுயான்** *(Mari Sukiasyan)* (ஆர்மீனியம்: Մարի Սուքիասյան). இவர் 1911 இல் இசுதான்புல்லில் ஆர்த்தகோயில் பிறந்தார்ரிவர் ஊசுகூதர் அமெரிக்க கல்விக்கழகத்தில் பள்ளிக் கல்வி பெற்றார். இவர் 1937 இல் இவர் இசுதான்புல் பல்கலைக்கழகத்தின் அறிவியல் புலத்தில் முனைவர் பட்டம் பெற்ர முதல் பெண்மணியாவார்ரிவரது ஆய்வு வழிகாட்டி எர்வின் பின்லே பிரஇயூன்ட்லிச் ஆவார். பின்னர் இவர் ஆர்வார்டு பல்கலைக்கழகத்தில் சேர்ந்தார். அங்கே இவர் தன் எதிர்காலக் கணவராகிய பெலிக்சு இரெசிலாசுவைச் சந்தித்தார். இவர் ஒரு மிக்சிகோ கணிதவியலாளர் ஆவார்ரிவர்கள் மெக்சிகோவில் வாழத் தொடங்கினர். இவர் தான் மெக்சிகோவில் முதல் தொழில்முறை வானியலாளர் ஆனார். இவர் மெக்சிகோவில் வானியல் கல்வியையும்ஆராய்ச்சியையும் நிறுவுவதில் மிகவும் தாக்கம் செலுத்தியவரக தோரித் கோப்லீத் கூறுகிறார். 
இவர் 50 ஆண்டுகளுக்கும் மேலாக மெக்சிகோ தேசியத் தன்னாட்சிப் பல்கலைக்கழகத்தில் பணிபுரிந்தார். அப்பல்கலைக்கழகம் இவருக்கு அறிவியல் கற்பித்தல் பரிசு உட்பட பல விருதுகளை வழங்கியுள்ளது. 
இவர் H II வளிம ஒண்முகில் பால்வெளிகளின் இயக்கவோட்ட வடிவியலை ஆய்வு செய்தார்; மேலும், இவர் திறந்த பால்வெளிக் கொத்துகள், கோளாக்க வளிம ஒண்முகில்கள் ஆகியவற்றின் கட்டமைப்பையும் ஆய்வு செய்தார். இவர் தென் அரைக்கோளம் சார்ந்த வானத்து 22 திறந்த கொத்துகளும் 2 பெருங்கொத்துகளும் அடங்கிய **பிசுமிசு** அட்டவணையை வெளியிட்டுள்ளார்.

"பாரிசு பிசுமிசு எனும் பெண் வானியலாளரின் வாழ்க்கை நினைவுகள்" எனும் தன் சொந்த வழ்க்கை வரலாற்று நூலை 1998 இல் வெளியிட்டார். 
இவர் 1999 இல் இறந்தார்ரிவரது விருப்ப்ப்படி எரிக்கப்பட்டர்ரிவரது மகளாகிய எல்சாவும் ஓர் வானியற்பியலாளர் ஆவார்.

மேற்கோள்கள்
-----------

1. ↑  Biography
2. ↑  SIMBAD list of *Pismis* clusters

மேலும் படிக்க
-------------

* Dorrit Hoffleit (2005). "Two Turkish lady astronomers". *Journal of the American Association of Variable Star Observers* **33** (2): 127–129. Bibcode: 2005JAVSO..33..127H.
* Silvia Torres Peimbert (1999). "Obituary: Paris Marie Pismis, 1911-1999". *Bulletin of the American Astronomical Society* **31**: 1607. Bibcode: 1999BAAS...31.1607T.

வெளி இணைப்புகள்
---------------

* Biography (எசுப்பானியம்)
* Bülent Uyar on Paris Pişmiş பரணிடப்பட்டது 2016-03-03 at the வந்தவழி இயந்திரம் (துருக்கி மொழி)
* İspanyol.com பரணிடப்பட்டது 2016-03-05 at the வந்தவழி இயந்திரம் (துருக்கி மொழி)
**ஐக்கிய அமெரிக்காவின் முதல் சீமாட்டி** (*First Lady of the United States*, **FLOTUS**), அமெரிக்கக் குடியரசுத் தலைவரின் மனைவிக்கு, அவரது பணிக்காலத்துடன் இணைந்து, வழமையாக வழங்கப்படும் முறைசாரா பட்டமாகும். வரலாற்றில், குடியரசுத் தலைவருக்கு மனைவி இல்லாவிடினோ அல்லது அவரது மனைவியால் இப்பொறுப்பேற்க இயலாவிடினோ, தனது பெண் உறவினர் அல்லது நண்பரை வெள்ளை மாளிகை நிகழ்வுகளை ஒருங்கிணைக்கக் கேட்டுக் கொள்கிறார்.

இந்தப் பொறுப்பு அலுவல்முறையில் அமையாதது; எந்த அலுவல்முறை பொறுப்புகளும் வழங்கப்படவில்லை. இருப்பினும், வழமையாக கூட்டரசில் முதல் சீமாட்டிகள் கூடுதலாகத் தென்படும் இடத்தில் உள்ளனர். கடந்த நூற்றாண்டுகளில் முதல் சீமாட்டியின் பங்கு தெளிவுற்று வந்துள்ளது. முதலும் முடிவுமாக முதல் சீமாட்டி வெள்ளை மாளிகையின் அழைப்பாளர் ஆவார். அரசின் அலுவல்முறையான விருந்துகளையும் விழாக்களையும் ஒருங்கிணைப்பது இவரே; மற்ற அரசுகள் வழங்கும் விருந்துகளிலும் விழாக்களிலும் குடியரசுத் தலைவருடனோ அல்லது அவருக்கு மாற்றாகவோ வருகை புரிவதும் இவரேயாகும்.

தற்போதுள்ள முதல் சீமாட்டிகள்
----------------------------

தற்போதைய முதல் சீமாட்டியாக மிசெல் ஒபாமா உள்ளார். தற்போது வாழ்ந்துவரும் முன்னாள் முதல் சீமாட்டிகளாக நால்வர் உள்ளனர்: ஜிம்மி கார்ட்டரின் மனைவி ரோசலின் கார்ட்டர்; ஜார்ஜ் ஹெர்பெர்ட் வாக்கர் புஷ் மனைவி பார்பரா புஷ்; பில் கிளின்டன் மனைவி இலரி கிளின்டன்; மற்றும் ஜார்ஜ் வாக்கர் புஷ் மனைவி இலாரா புஷ்.

மேற்சான்றுகள்
-------------

1. ↑  "FLOTUS". *Open Dictionary*. MacMillan Dictionary. October 1, 2011. January 4, 2012 அன்று பார்க்கப்பட்டது.
2. 1 2  Anthony, Carl Sferrazza (September 26, 2008). "The Role of the First Lady". America.gov. May 4, 2009 அன்று பார்க்கப்பட்டது.

வெளி இணைப்புகள்
---------------

* Alphabetical List of First Ladies of the United States – அமெரிக்கக் காங்கிரசு நூலகம் website
* Office of the First Lady பரணிடப்பட்டது 2005-10-06 at the வந்தவழி இயந்திரம் – WhiteHouse.gov
* First Lady's Gallery பரணிடப்பட்டது 2005-10-06 at the வந்தவழி இயந்திரம் – WhiteHouse.gov
* The National First Ladies' Library
* The First Ladies at the Smithsonian – an online exhibition from the National Museum of American History, Smithsonian Institution
**பாராமதி அரசு மருத்துவக் கல்லூரி மற்றும் பொது மருத்துவமனை** (*Government Medical College & General Hospital, Baramati*) இந்தியாவின் மகாராட்டிரா மாநிலத்திலுள்ள பாராமதி நகரத்தில் அமைந்துள்ள ஒரு மருத்துவக் கல்லூரி மற்றும் மருத்துவமனையாகும். இக்கல்லூரி 2019 ஆம் ஆண்டு நிறுவப்பட்டது. பாராமதி அரசு மருத்துவக் கல்லூரி நாசிக்கிலுள்ள மகாராட்டிரா சுகாதார அறிவியல் பல்கலைக்கழகத்துடன் இணைக்கப்பட்டுள்ளது. இந்திய மருத்துவக் கல்விக்காக நிறுவப்பட்ட இந்திய மருத்துவக் கழகமும் இக்கல்லூரியை அங்கீகரித்துள்ளது.

தற்போது பாராமதி அரசு மருத்துவக் கல்லூரியில் சுமார் 100 மாணவர்களுக்கு இளங்கலை மருத்துவப் படிப்புகளில் பயிற்சி அளிக்கப்படுகிறது. கல்லூரியில் ஐந்து தளங்களும் வாகன நிறுத்துமிடமும் உள்ளது. பொது மருத்துவமனையில் 21 வார்டுகள் மற்றும் 13 அறுவைச் சிகிச்சை அரங்குகள் உள்ளன.

கல்லூரி மற்றும் பொது மருத்துவமனைக்கு மகாராட்டிரா அரசாங்கம் நிதியளிக்கிறது.

அமைவிடம்
--------

மருத்துவக் கல்லூரி மற்றும் பொது மருத்துவமனை மகாராட்டிர மாநிலம் புனே மாவட்டத்தில் உள்ள பாராமதியின் மகாராட்டிரா தொழில் வளர்ச்சிக் கழகப் பகுதிக்கு அருகில் ஒரே வளாகத்தில் அமைந்துள்ளது. அருகிலுள்ள இரயில் சந்திப்பு தவுண்டு சந்திப்பு ஆகும். அதே சமயம் பாராமதி இரயில் நிலையமும் அருகிலுள்ளது. அருகிலுள்ள விமான நிலையம் புனே பன்னாட்டு விமான நிலையம் ஆகும்.

சேர்க்கை
--------

மே 2019 ஆம் ஆண்டு மே மாதத்தில் இந்திய மருத்துவக் கழகம் ஒப்புதல் அளித்த பிறகு இளநிலை மருத்துவப் படிப்புகளுக்கான சேர்க்கை 2019 ஆம் ஆண்டில் முதல் முறையாகத் தொடங்கியது.

தற்போது, இக்கல்லூரியில் 100 மாணவர் சேர்க்கை திறன் உள்ளது. மாணவர்களுக்கான மொத்த இடங்களில், 15% அகில இந்திய ஒதுக்கீட்டுக்கும், 85% மாநில ஒதுக்கீட்டுக்கும் ஒதுக்கப்பட்டுள்ளது.

மேற்கோள்கள்
-----------

1. ↑  "Faculty". 2019-10-14 அன்று பார்க்கப்பட்டது.
2. ↑  "Team ready for Baramati Medical College". Lokmat. 2019-10-14 அன்று பார்க்கப்பட்டது.
3. ↑  "List of College Teaching MBBS | MCI India" (ஆங்கிலம்). 2019-10-14 அன்று பார்க்கப்பட்டது.
4. ↑  "About | Government Medical College, Baramati". *www.gmcbaramati.org*. 2019-10-14 அன்று பார்க்கப்பட்டது.
**காற்றிழுப்பு தாரைப் பொறி** (அல்லது உள்ளமை தாரைப் பொறி - ducted jet engine) என்பது உள்நுழை-குழாய் வழியே காற்றை இழுத்து எரித்துக் கிடைக்கும் சூடான காற்றை வெளித்தள்ளுதல் மூலம் உந்துகையை ஏற்படுத்தும் தாரைப் பொறி ஆகும்.

செயல்பாட்டில் இருக்கும் அனைத்து காற்றிழுப்பு தாரைப் பொறிகளும் உள் எரி பொறிகள் ஆகும். இவை எரிபொருளை எரிப்பதன் மூலம், உள்வரும் காற்றை சூடாக்குகின்றன; இந்த சூடான காற்றை உந்துகைத் தூம்புவாய்கள் வழியே வெளியேற்றுவதன் மூலம் உந்துகையை ஏற்படுத்துகின்றன. வேறுவழிகளில் காற்றைச் சூடாக்குவதற்கும் சோதனைகள் செய்யப்பட்டுள்ளன. பெரும்பாலான தாரைப் பொறிகள் சுழல் விசிறிகள் ஆகும்; சில சுழல் தாரைகளும் பயன்பாட்டில் உள்ளன. இவை, வளிமச் சுழலிகளைப் பயன்படுத்தி உயர்-அழுத்தவீதங்களைப் பெறுகின்றன; அதன் விளைவாக அதிக செயல்திறனையும் கொண்டிருக்கின்றன. மேலும், திமிசு (Ram) மற்றும் துடிப்பு எரிதல் (Pulse combustion) மூலம் அழுத்தமேற்றும் பொறிகளும் உந்துகையை அளிக்கின்றன.

பெரும்பாலான வணிகரீதியான வானூர்திகளில் சுழல்விசிறிகள் பயன்படுத்தப்படுகின்றன. இவற்றில் பெரிய காற்றழுத்திகள் பயன்படுத்தப்படும்; சுழல்தாரைக்கு-முன் விசிறி போல பெரிய காற்றழுத்திகள் பொருத்தப்பட்டிருக்கும். பெருமளவு காற்று, எரி-அறைக்கு செல்லாமல் புறவழியில் செல்லும்; இந்த புறவழியில் செல்லும் காற்றின் மூலமே பெரிய அளவில் உந்துகை பெறப்படும். மேலும், இது சுழல்தாரையை விட குறைந்த அளவிலேயே ஒலி எழுப்பும்.

காற்றிழுப்பு தாரைப் பொறிகள் பெரும்பாலும் தாரை வானூர்திகளுக்கான உந்துகையை ஏற்படுத்தவே பயன்படுத்தப்படும்; சில இடங்களில், தாரை தானுந்துகளிலும் (Jet Cars) பயன்படுத்தப்படும்.

மேலும் பார்க்க
--------------

* ஏவூர்தி பொறி

குறிப்புதவிகள்
--------------
**பாரின் இன பயன்** (மொங்கோலியம்: Баян; 1236 – சனவரி 11, 1295) அல்லது **போயன்** (சீனம்: 伯顔; பின்யின்: *Bóyán*) என்பவர் ஒரு மங்கோலியத் தளபதி ஆவார். மார்க்கோபோலோ இவரை "நூறு கண் பயன்" என்று அறிந்திருந்தார். சீன மொழிச் சொல்லில் (சீனம்: 百眼; பின்யின்: *Bǎiyǎn*) ஏற்பட்ட குழப்பத்தால் அவர் இவ்வாறு அறிந்திருக்கலாம். சீனாவின் சாங் அரசமரபிற்கு (960-1279) எதிராக குப்லாய் கானின் இராணுவத்தை இவர் வழிநடத்தினார். சாங் அரசமரபு வீழ்ந்து, தெற்கு சீனாவை யுவான் அரசமரபு கைப்பற்ற இவரும் ஒரு காரணம் ஆவார்.

"பயன்" என்ற மொங்கோலிய மொழிச் சொல்லுக்கு "பணக்கார" என்று பொருள்.

பின்புலம்
---------

இவர் நயகா என்ற செங்கிசு கானின் ஒரு தளபதியின் உறவினராகப் பிறந்தார். மங்கோலியர்களின் பாரின் பழங்குடியினத்தில் பிறந்தார். இவரது தாத்தாவும், நயகாவும் சகோதரர்கள் ஆவர். அவர்களது தந்தையின் பெயர் சிர்குகேது எபுகென். இந்த மூவரும் *மங்கோலியர்களின் இரகசிய வரலாற்றில்* குறிப்பிடப்பட்டுள்ளனர்.
எனினும் குறைந்தது ஒரு மதிப்பிற்குரிய அறிஞர் பயன் துருக்கிய மக்கள் குழுவைச் சேர்ந்தவர் என்று குறிப்பிட்டுள்ளார். அவர்களது குடும்பமானது பெரிய கான்களுக்கு நீண்டகாலமாகச் சேவை செய்தது என்றும் குறிப்பிட்டுள்ளார்.

உசாத்துணை
---------

1. ↑  Cleaves, p. 185, 198 ff
2. ↑  
In §149 and §220. They and Alagh's brother Nayagha captured their lord Tarkhutai of the Taichigud, and planned to bring their prisoner to செங்கிஸ் கான். But then they decided that harming their legitimate lord might cause offence; and they set him free. Genghis confirms their decision, and rewards Nayagha. Later, Nayagha becomes leader of a தியுமன். Cleaves, p. 205n3, 205n5; Erich Haenisch (translator), *Die Geheime Geschichte der Mongolen*, Leipzig 1948, pp. 50, 103
3. ↑  Rossabi, 87
**அரேக்கிப்பா** (*Arequipa*, எசுப்பானிய ஒலிப்பு: [aɾeˈkipa]) என்பது அதே பெயரையுடைய அரேக்கிப்பா மாநிலத்தின் தலைநகரம். இது பெரு நாட்டின் தெற்கே 904,931 மக்கள் வாழும் நகரம். மக்கள் தொகையளவில் பெரு நாட்டிலேயே இரண்டாவது பெரிய நகரம். அரேக்கிப்பா நகரம் ஆண்டீய மலைத்தொடரில், கடல் மட்டத்தில் இருந்து 2,380 மீட்டர் (7,800 அடிகள்) உயரத்தில், பனி உறைந்த உச்சியைக் கொண்ட எல் மிசிட்டி (El Misti) எரிமலை அருகே காட்சிதரும் இடத்தில் அமைந்துள்ளது. 

அரேக்கிப்பாவில் சில்யார் (sillar) என்றழைக்கப்படும் வெண்னிற எரிமலைக் கற்களைக் கொண்டு எசுப்பானியரின் காலனித்துவம் ஆட்சியில் கட்டப்பட்ட கட்டடங்கள் நிறைய உள்ளன. இந்த வெண்ணிற கற்களால் ஆன கட்டங்களால், இந்த நகரத்திற்கு *வெண்ணிற நகரம்* (La Ciudad Blanca, லா சியுதாது பிளான்கா) என்னும் செல்லப்பெயர் உண்டு. இந்த இந்த நகரத்தில் ஐபீரிய மக்களோடு கலந்த வெள்ளை நிற கிரியோல் மக்கள் அதிகமாக இந்த இடத்தில் வாழ்ந்ததால், காலனித்துவ நாட்களிலேயே இச் செல்லப்பெயர் பெற்றாதாகவும் கருத்துகள் உள்ளன. அரேக்கிப்பாவின் வரலாற்றுப் புகழ் மிக்க அழகிய கட்டடங்கள் உள்ள நகர நடுவகம் யுனெசுக்கோ (UNESCO)-வின் உலக மரபு இடமாக (World Heritage Site) 2000 ஆம் ஆண்டு அறிவிக்கப்பட்டது.

மேற்கோள்களும் அடிக்குறிப்புகளும்
--------------------------------

1. ↑  Chambers, Sarah C. *From Subjects to Citizens: Honor, Gender, and Politics in Arequipa, Peru 1780–1854.* University Park: Pennsylvania State University Press. 1999.

| * பா
* உ
* தொ
State flag of Peru மக்கள் தொகை 100,000 ஐத் தாண்டியுள்ள பெரு நாட்டின் நகரங்கள் |
| --- |
| 
* அரேக்கிப்பா
* Ayacucho
* Cajamarca
* Chiclayo
* Chimbote
* Chincha Alta
* குசுக்கோ
* Huacho
* Huancayo
* Huánuco
* Huaraz
* Ica
* Iquitos
* Juliaca
* லிமா
* Piura
* Pucallpa
* Puno
* Sullana
* Tacna
* Talara
* Tarapoto
* Trujillo

 |
USA annual real GDP 1910–60, with the years of the Great Depression (1929–1939) highlighted.
Unemployment rate in the US 1910–1960, with the years of the Great Depression (1929–1939) highlighted.
ஐக்கிய அமெரிக்காவின்பெரும் பொருளியல் வீழ்ச்சி ஆகத்து 1929இல் அமெரிக்கப் பொருளியலின் பின்னடைவை அடுத்து நிகழ்ந்தது. நாட்டின் மொத்த உள்நாட்டு உற்பத்தி இரண்டு மாதங்களாக குறைந்து வந்தபோதிலும் 1929 அக்டோபரில் நிகழ்ந்த வால்வீதி வீழ்ச்சிக்குப் பின்னரே பொருளியல் பின்னடைவின் தாக்கங்கள் உணரப்படலாயின. உலகளாவிய பெரும் பொருளியல் வீழ்ச்சியும் தொடர்ந்தது. இதனை அடுத்த பத்தாண்டுகளில் மிகுதியானவர்களுக்கு வேலையில்லாமை,வறுமை,குறைந்த இலாபங்கள்,பணவாட்டம், வீழ்ச்சியடைந்த வேளாண் வருமானம் ஆகியன ஏற்பட்டன. பல பொருளியல் வளர்ச்சிக்கான வாய்ப்புக்களும் தனிநபர் முன்னேற்றத்திற்கான வாய்ப்புகளும் கைவராது போயின. இதற்கான காரணங்கள் இன்றளவும் விவாதிக்கப்பட்டு வருகின்றன. இந்நிகழ்வுகளால் பொருளாதார வருங்காலத்தைக் குறித்த நம்பிக்கை தளரலாயிற்று.

இதற்கான வழமையான காரணங்களாக கூடுதலான வாடிக்கையாளர் கடன், அளவிற்கு மீறிய கடன்கள் கொடுத்த வங்கிகளையும் முதலீட்டாளர்களையும் சரியாக கட்டுப்படுத்தப்படாத சந்தைகள்,மற்றும் விரைவான வளர்ச்சி கொண்ட புதிய தொழில்கள் உருவாகதிருந்தது ஆகியனவாகும். இவற்றின் விளைவாக எழுந்த குறைந்த செலவழித்தலும் குறைந்த தயாரிப்பும் நம்பிக்கைத் தளர்வும் இந்த வீழ்ச்சியை விரைவுபடுத்தின.

மேற்சான்றுகள்
-------------

1. ↑  John Steele Gordon பரணிடப்பட்டது 2008-04-20 at the வந்தவழி இயந்திரம் "10 Moments That Made American Business," *American Heritage*, February/March 2007.
2. ↑  Lester Chandler (1970).
சனவரி 2009 ஆம் ஆண்டில் இலங்கைப் படைத்துறை எறிகணை, வானூர்தித் தாக்குதல், நேரடித் தாக்குதல் மூலம் பல நூறு தமிழ் பொதுமக்களை முல்லைத்தீவில் படுகொலை செய்துள்ளது.

பெப்ரவர் 3
----------

"50 ஆயிரத்துக்கும் அதிகமான இடம்பெயர்ந்த மக்களும், மேலும் 10 ஆயிரம் வரையான ஏற்கெனவே குடியிருந்த மக்களும் வாழ்ந்து வந்த சுதந்திரபுரம் மக்கள் குடியிருப்புக்கள் மீது இன்று செவ்வாய்க்கிழமை அதிகாலை தொடக்கம் பிற்பகல் 2:00 மணிவரை வரை சிறிலங்கா படையினர் அகோர எறிகணைத் தாக்குதலை நடத்தியுள்ளனர்.இன்றைய இந்த தாக்குதலில் 55 தமிழர்கள் படுகொலை செய்யப்பட்டுள்ளதுடன் 45 பேர் காயமடைந்துள்ளனர்."

சனவரி 29
--------

சனவரி 29, 50 மேற்பட்ட தமிழ் மக்கள் படுகொலை செய்யப்பட்டு, பல நூறு பேர்கள் காயமடைந்தனர்.

சனவரி 26
--------

சனவரி 26 மட்டும் 300 பேர் பாதுகாப்பு வலையம் என இலங்கை அரசால் அறிவிக்கபட்ட பகுதியில் படுகொலை செய்யப்பட்டுள்ளனர். ஆயிரக்கணக்காண மக்கள் காயம் அடைந்துள்ளனர்.

தொடர்ந்து மூர்க்கமாண போரை எதிர்நோக்கியுள்ள இந்த மக்களுக்கு உணவு, மருந்து, தஞ்குமிடம் இல்லாமல் இன்னல்களை எதிர்நோக்கியுள்ளார்கள்.

விடுதலைப் புலிகள் மீது குற்றச்சாட்டு
------------------------------------

மனித உரிமைகள் கண்காணிப்பகம் மக்களை சுதந்திரமாக வெளியேற விடவில்லை என குற்றம்சாட்டியுள்ளது. இலங்கைப் படைத்துறை புலிகள் மக்களை மனித கவசமாக பாவிப்பதாக குற்றம் சாட்டியுள்ளது.

இவற்றையும் பாக்க
----------------

|  |
| --- |
|  |
|  **ஈழப் போராட்டகாரணங்கள்** |
| தனிச் சிங்களச் சட்டம் |
| பெளத்தம் அரச சமயமாக்கப்படல் |
| இலங்கைக் குடியுரிமைச் சட்டம் |
| கல்வி தரப்படுத்தல் சட்டங்கள் |
| திட்டமிட்ட சிங்கள குடியேற்றம் |
| அரச பயங்கரவாதம் |
| யாழ் பொது நூலகம் எரிப்பு |
| சிங்களமயமாக்கம் |
| வேலைவாய்ப்பில் இனப்பாகுபாடு |
| சிங்களப் பேரினவாதம் |
| ஆட்கடத்தல்களும் காணாமல் போதல்களும் |
| அரச சித்திரவதை |
| பாலியல் வன்முறை |
| இலங்கைத் தமிழர் இனவழிப்பு |
| இலங்கையில் மனித இனத்துக்கெதிரான குற்றங்கள்

---

 |
| இலங்கை இனப்பிரச்சினைக் காலக்கோடு |
| * பா
* உ
* தொ
 |

* 2009 முல்லைத்தீவுப் போர்

மேற்கோள்கள்
-----------

1. ↑  நாளாந்தம் 5,000 வரையான பீரங்கிக் குண்டுகள்; புதுவகை எரிகுண்டுகள்; செவ்வாய் மட்டும் வன்னியில் 58 தமிழர்கள் படுகொலை
2. ↑  Artillery barrage kills 44 civilians, 178 wounded in 'safety zone'
3. ↑  Monday, 26 January 2009. More than 300 civilians feared killed, people bleed to death on streets. தமிழ்நெற்

வெளி இணைப்புகள்
---------------
**காற்றடக்கல்** என்பது, காங்கிறீட்டுக் கலவையுள் நுண்ணிய காற்றுக் குமிழிகளை நெருக்கமாகவும் ஒருதன்மைத்தாகப் பரவியிருக்கும்படியும் வேண்டுமென்றே உருவாக்குவதற்கான ஒரு வழிமுறை ஆகும். காங்கிறீட்டு இறுகியதும் இக் குமிழிகள் அதன் ஒரு பகுதியாக ஆகிவிடுகின்றன. தற்செயலாகக் காற்றடக்கப்பட்ட காங்கிறீட்டு முன்னரே சில இடங்களில் அறியப்பட்டிருந்தாலும், காங்கிறீட்டின் தன்மைகளை மேம்படுத்துவதற்காக வேண்டுமென்றே செய்யும் காற்றடக்கல் கடந்த 45 ஆண்டு காலமாகவே இருந்து வருகிறது. காங்கிறீட்டில் மட்டுமன்றி சீமெந்துச் சாந்து, சிப்சம் சாந்து போன்றவற்றிலும் காற்றடக்கல் செய்வது உண்டு. 

  

காங்கிறீட்டில் காற்றடக்கல் பல காரணங்களுக்காகச் செய்யப்படுகின்றது. முக்கியமாக நீர் உறையும் தட்பவெப்பம் கொண்ட பகுதிகளில் காங்கிறீட்டினால் உறிஞ்சப்படும் நீர் உறைந்து உருகுவதால் காங்கிறீட்டுப் பாதிக்கப்பட்டு நீண்டநாள் பயன்பட முடியாமல் போகிறது. காற்றடக்கப்பட காங்கிறீட்டு இந்த நிலைமைகளைத் தாக்குப் பிடிக்க வல்லது. இறுகுவதற்கு முன்னர் காற்றடக்கிய காங்கிறீட்டு சாதாரண காங்கிறீட்டைவிடக் கையாள்வதற்கு இலகுவானது. அத்தோடு இது நிறையும் குறைவானது. காங்கிறீட்டுக் கலவையில் சில வேதிச் சேர்மங்களையும் சேர்ப்பதன் மூலம் காற்றடக்கல் செய்யப்படுகிறது.
**கராச்சி கோட்டம்** (Karachi Division) (உருது:  **کراچی ڈویژن** ) பாகிஸ்தானின் நான்கு மாகாணங்களில் ஒன்றான சிந்து மாகாணத்தில் அமைந்த ஏழு கோட்டங்களில் ஒன்றாகும். இதன் நிர்வாகத் தலைமையிடம் கராச்சி நகரம் ஆகும்.

வரலாறு
------

முந்தைய கராச்சி கோட்டம் 2000-ஆம் ஆண்டில் கலைக்கப்பட்டு, அதன் ஐந்து மாவட்டங்களைக் கொண்டு கராச்சி நகர மாவட்டம் துவக்கப்பட்டது. கராச்சி நகர மாவட்டம் 18 ஊர்களாகவும், 178 கிராமக் ஒன்றியக் குழுக்களாகவும் பிரிக்கப்பட்டது. 

பின்னர் 11 சூலை 2011-இல் சிந்து மாகாண அரசு ஐந்து மாவட்டங்கள் கொண்ட கராச்சி கோட்டம் துவக்கியது. 

நவம்பர் 2013-இல் கராச்சி மாவட்டத்தில் சில பகுதிகளை கொண்டு கொராங்கி மாவட்டத்தை உருவாக்கி அதனை கராச்சி கோட்டத்தில் இணைக்கப்பட்டது.

கோட்ட நிர்வாகம்
---------------

கராச்சி கோட்டத்தை நிர்வாக வசதிக்காக கராச்சி தெற்கு மாவட்டம், கராச்சி சதர் மாவட்டம், கராச்சி கிழக்கு மாவட்டம், கராச்சி மேற்கு மாவட்டம், கராச்சி மத்திய மாவட்டம், மலிர் மாவட்டம் மற்றும் கொராங்கி மாவட்டம் என ஆறு மாவட்டங்களாகப் பிரித்து நிர்வகிக்கப்படுகிறது.

மேற்கோள்கள்
-----------

1. ↑  City District Government Karachi பரணிடப்பட்டது 2013-10-15 at the வந்தவழி இயந்திரம் Official Website
2. ↑  Five districts of Karachi restored, Published in The News International on 11 July 2011, Retrieved on 5 August 2012
3. ↑  dawn.com, Korangi notified as sixth district of Karachi
4. ↑  The News, Korangi made sixth district of Karachi
**சனத் நகர்** (Sanathnagar) இந்தியாவின் தெலங்காணாவில், ஐதராபாத்து நகரில் உள்ள ஒரு தொழில்துறை, குடியிருப்பு பகுதியாகவும், இந்தியாவில் அதிக மக்கள் தொகை கொண்ட புறநகர்ப்பகுதியாகவும் இருக்கிறது.  

கடந்த காலத்தில், இதன் ஒரு பகுதி அங்கு அமைந்துள்ள தொழிற்சாலைகளில் உள்ள அதிகாரிகளுக்கும், தொழிலாளர்களுக்குமான குடியிருப்புப் பகுதியாக இருந்தது. குடியிருப்பு பகுதி "ஒற்றை அறை குடியிருப்புகள்" என்று அழைக்கப்படுகிறது. இது அண்டைப் பகுதிகளான செக் குடியிருப்பு, பி. கே. குடா பகுதிகள், சுபாஷ் நகர் குடியிருப்பு, துளசி நகர், ஜெயபிரகாஷ் நகர் குடியிருப்பு, இ.எஸ்.ஐ பகுதி ஆகியவற்றை உள்ளடக்கியதாக வளர்ந்துள்ளது.

பின்னணி
-------

சனத் நகரின் தொழில்துறை பகுதியில் சிறிய மற்றும் நடுத்தர அளவிலான இரசாயன, மருந்து, மின் மற்றும் இயந்திர தொழில்கள் உள்ளன. பிரைட் ஸ்டார் ரப்பர், டிவிஸ், சிப்ரா, கிளாண்ட் பார்மா, மற்றும் லம்கோ போன்ற பெரிய தொழில்களும் பல பெரிய ஆட்டோமொபைல் சேவை மையங்களையும் கொண்டுள்ளது. ஜெனரல் மோட்டார்ஸ், டாட்டா மோட்டார்ஸ், டொயோட்டா, செவ்ரோலெட், டேவூ, பஜாஜ் ஆட்டோ, வோல்வோ, ஸ்கோடா ஆட்டோ, மெர்சிடிஸ்-பென்ஸ் ஆகியவை இங்கு அமைந்துள்ளன. அஞ்சல் அலுவலகத்தின் பிரதான கிளையும் இந்த தொழில்துறை பகுதியில் அமைந்துள்ளது.

பொறியியல் நிறுவனங்களான வோல்டாஸ் மற்றும் ஆல்வின் முன்பு இங்கு இருந்தன. வாகன உற்பத்தியாளரான அசோக் லேலண்ட், கல்நார் தாள்கள் உற்பத்தியாளரான ஐதராபாத் தொழில் நிறுவனம் போன்வையும் இங்கு அமைந்துள்ளன .

 செக் குடியிருப்பின் ஒரு பகுதி

அரசியல்
-------

தலசனி சீனிவாச யாதவ் தெலுங்கானா இராட்டிர சமிதி கட்சியிலிருந்து சனத் நகர் சட்டமன்றத் தொகுதியின் உறுப்பினராவார்.

மேற்கோள்கள்
-----------

1. ↑
2. ↑  Sanathnagar பரணிடப்பட்டது 14 மே 2015 at the வந்தவழி இயந்திரம்
3. ↑
4. ↑
திருமணம் செய்துகொண்டு வாழும் வாழ்க்கையைக் கற்பு என்கிறோம்.  கற்பு என்று சொல்லப்படுவது ஒரு ஆணையும் ஒரு பெண்ணையும் அவர்களது பெற்றோர் ஊரார் அறியும்படி சில கடமைகளைச் செய்து சேர்ந்து குடும்பம் நடத்தும்படி விடுவது. அப்போது பெண்ணின் பெற்றோர் தம் பெண்ணைக் கொடுக்க, ஆணின் பெற்றோர் அவளைப் பெற்றுக்கொள்வர்.  பெண்ணைத் தரவேண்டியவர்கள் திருமணம் செய்து தராமல் காதலி காதலனுடன் சென்று வாழும் வாழ்க்கைச் சடங்கு முறையும் கற்பு எனப்படும்.  வாழ்க்கையில் கற்புநெறிக் காலத்துல் என்னென்ன நிகழும் என்று தொல்காப்பியம் தொகுத்துக் கூறுகிறது. 

திருமணமாகாத பெண் ஆண் உடலுறவு கொள்ளாதிருக்கும் கன்னித் தன்மையையும் திருமணம் ஆன பெண் கணவன் ஒருவனோடு மட்டும் உடலுறவு கொள்ளும் பழக்கத்தையும் இக்காலத்தில் **கற்பு** என்று கூறுவது நடைமுறையில் உள்ளது.

களவு, கற்பு
-----------

களவு, கற்பு என்று கருதுவது உள்ளத்தில் நிகழ்வதோர் அன்பின் உயர்வின்மீது கொள்ளப்படும் ஒழுக்கக் கோட்பாடு.  இதற்கு நக்கீரர் கூறும் விளக்கம் சிறப்பாக உள்ளது

கடவுள் கற்பு
------------

மனைவி கணவனுடன் மட்டும் உறவு கொண்டு வாழும் வாழ்க்கை கற்பு.  பரத்தை இவ்வாறு வாழ வேண்டியது இல்லை. அப்படி மாதவி போல வாழ்ந்த ஒருத்தியின் கற்பினைக் **கடவுள் கற்பு** என்று தலைமகளே பாராட்டிப் போற்றுகிறாள். தலைவின் மகன் தெருவில் விளையாடிக்கொண்டிருந்தான். தலைவனின் காதல் பரத்தை சிறுவனைப் பார்த்தாள். வருக என்று சொல்லிக்கொண்டு அவனைத் தூக்கித் தன் மார்போடு அணைத்துக்கொண்டாள். அதை மகனின் தாய் பார்ந்துவிட்டாள். "மாசு இல்லாதவளே! கடவுள் கற்பு உடையவள் நீ. ஏன் மயங்குகிறாய்? நீயும் இந்த மகனுக்குத் தாய்தான்" என்றாள். அதனைக் கேட்ட காதல் பரத்தை நாணித் தலை குனிந்தாள்.

கற்பு பற்றி சமயநெறி
-------------------

### இசுலாம்

இசுலாம் மதத்தில் கற்பு மிக முக்கியமான ஒன்றாகக் கருதப்படுகிறது. இசுலாம் மதச்சட்டப்படி திருமணத்திற்கு முன் கற்பிழந்த பெண் கல்லால் எறிந்து கொல்லப்பட வேண்டும்.

### கிறிஸ்தவம்

கிறிஸ்தவ மதத்தை பொறுத்தவரை கற்பு மிக முக்கியமான ஒன்றாகக் கருதப்படுகிறது. கடவுள் மனிதருக்கு தந்த பத்துக்கட்டளைகளில் ஏழாவது கட்டளை *விபச்சாரம் செய்யாதே* என்றும் ஒன்பதாவது கட்டளையில் *பிறர் மனைவியை கவர்ந்திட விரும்பாதே* என்றும் கட்டளையிடுகின்றன. இவை மனிதன் கற்போடு வாழ கட்டளையிடுகின்றன.

மேற்கோள்
--------


1. ↑  திருக்குறள் - கற்பியல்
2. ↑   கற்பு எனப்படுவது கரணமொடு புணர  

கொளற்கு உரி மரபின் கிழவன் கிழத்தியை   
கொடைக்கு உரி மரபினோர் கொடுப்ப கொள்வதுவே. தொல்காப்பியம், கற்பியல் 1
3. ↑  கொடுப்போர் இன்றியும் கரணம் உண்டே   

புணர்ந்து உடன் போகிய காலையான. தொல்காப்பியம், கற்பியல் 2
4. ↑  களவு கற்பெனக் கண்ணிய ஈண்டையோர்
  
உள நிகழ் அன்பின் உயர்ச்சி மேன (இறையனார் களவியல் - நூற்பா-60)
5. ↑
6. ↑  தெய்வம் தொழால்; கொழுநனை மட்டும் தொழுது எழுவாள் (திருக்குறள்)
7. ↑  யானும்   
 பேணினென் அல்லெனோ மகிழ்ந! வானத்து   
 அணங்கு அருங் கடவுள் அன்னோள் நின்   
 மகன் தாய் ஆதல் புரைவது ஆங்கு எனவே (அகநானூறு 16)
8. ↑
9. ↑  மத்தேயு நற்செய்தி ஐந்தாவது அதிகாரம் 23-வது வசனத்தில் இயேசு தனது போதனையில் ஏழாவது கட்டளையை இன்னும் ஆழமாக விளக்குகிறார்.   
**ஆனால், நான் உங்களுக்குச் சொல்கிறேன்: ஒரு பெண்ணை இச்சையுடன் நோக்கும் எவரும் தம் உள்ளத்தால் ஏற்கனவே அப்பெண்ணோடு விபச்சாரம் செய்தாயிற்று.**
வெள்ளியம்பலத் தம்பிரான் எழுதிய ஞானாவரண விளக்கவுரையில் மேற்கோள் பாடல் குறிப்புடன் தெரியவரும் நூல் இந்த **சனன கருவி மாலை** (ஜனன கருவி மாலை).  இது கரு உருவாதல் பற்றிய அக்கால அறிவியல் கண்ணோட்டம்.

"மற்று விளக்கவுரையில் கூறியன எல்லாம் சனன கருவி மாலையுள் கண்டுகொள்க, ஈண்டு எழுதின் பெருகும் எனக் காட்டிற்றிலம்" - என வெள்ளியம்பலத் தம்பிரான் குறிப்பிடுவதால் இந்த நூலைப்பற்றி அறிய முடிகிறது.

##### பாடல் - எடுத்துக்காட்டு

அன்னை நுகர்ந்ததன் சாரம் பொழுது மூன்றின் ஆம் கருவின் இரதம் அதன் மலம் நீர் கிட்டம்
பின் இரதத்து உற்ற மலம் மயிரும் தோலும் பேசு திறத்து இறைச்சி இதன் மலங்களாம் தசையின்
துள்ளி இடும் மேதை மலப் பித்தம் மேதையினில் சூழ் என்பு மலம் நகமாம் என்பின் மச்சை
மன்னும் மலம் பீளை சுக்கிலத்தை மச்சை மலம் நெய்ப்புச் சுக்கிலம்-தான் வலி பலம் வாதமுமே

##### அடிக்குறிப்பு

1. ↑  மு. அருணாசலம் (முதல் பதிப்பு 1976, திருத்தப்பட்ட பதிப்பு 2005). *தமிழ் இலக்கிய வரலாறு, பதினாறாம் நூற்றாண்டு, மூன்றாம் பாகம்*. சென்னை: தி பார்க்கர், தமிழியல் ஆய்வு மற்றும் வெளியீட்டு நிறுவனம், 291 அகமது வணிக வளாகம், இராயப்பேட்டை, சென்னை 600 014. பக். 284.
தலைப்பு பக்கம்
***கற்றலின் முன்னேற்றம்*** (முழு தலைப்பு: ***கற்றல், தெய்வீக மற்றும் மனிதனின் முன்னேற்ற திறன்***) என்பது 1605 ஆம் ஆண்டு பிரான்சிஸ் பேகனின் புத்தகமாகும். இது ஜீன் லெ ராண்ட் டி'அலெம்பர்ட் மற்றும் டெனிஸ் டிடெரோட் ஆகியோரால் *கலைக்களஞ்சியத்தின்* வகைபிரித்தல் கட்டமைப்பிற்கு ஊக்கமளித்தது மட்டும் இல்லாமல் பேகனின் வாழ்க்கை வரலாற்றாசிரியர் மற்றும் கட்டுரையாளரான கேத்தரின் ட்ரிங்கர் போவென் அனுபவ தத்துவத்திற்கு ஆதரவாக ஒரு முன்னோடி கட்டுரையாக இருந்தார்.

*கற்றல் முன்னேற்றத்தில்* இருந்து பின்வரும் பகுதி பிரபலமான கேம்பிரிட்ஜ் பாடப்புத்தகத்திற்கு முன்னுரையாக பயன்படுத்தப்பட்டுள்ளது:

இதனால் டென்னிஸ் ஒரு பயனற்ற விளையாட்டாக இருந்தாலும், இதற்கான மரியாதையும் மற்றும் எதற்க்கும் எதிர்கொள்ள தயாராய் இருக்கும் கண்களும், மேலும் அனைத்து நிலைகளிலும் தன்னை ஈடுபடுத்திக் கொள்ளத் தயாராக இருக்கும் ஒரு உடலை உருவாக்குகிறது, எனவே, இதனால் கணிதத்தில் இணையாக, இடையூறாகப் பயன்படுத்தப்படும் கொள்கை மற்றும் நோக்கத்தை விட குறைவான தகுதி இல்லை.

குறிப்புகள்
-----------

1. ↑  Catherine Drinker Bowen (1963). *Francis Bacon: The Temper of a Man*. Boston: Atlantic/Little, Brown & Co.. பக். 102–110. .
2. ↑  William Ludlam (1785), *The Rudiments of Mathematics*, Cambridge.

வெளி இணைப்புகள்
---------------

* இணையக் காப்பகத்தில் முழு உரை
* திட்ட குட்டன்பெர்க் பற்றிய முழு உரை
* Classic-literature.co.uk இல் முழு உரை
**கராச்சி பல்கலைக்கழக வான் ஆய்வகம்** (**Karachi University Observatory)** பாக்கித்தான் நாட்டிலுள்ள கராச்சி பல்கலைக்கழகத்தின் வளாகப் பகுதியில் அமைந்துள்ளது. கே.யூ வான் ஆய்வகம் என்ற பெயராலும் இது அழைக்கப்படுகிறது. இந்த விண்வெளி ஆய்வகம் பாக்கித்தான் நாட்டின் விண்வெளி மற்றும் கோள்வானியல் இயற்பியல் நிறுவனத்தால் இயக்கப்படுகிறது.   கராச்சி பல்கலைக்கழக வான் ஆய்வகம் கடைசியாக 1995 ஆம் ஆண்டு பாக்கித்தான் உயர்கல்வி ஆணையத்தின் ஒரு பகுதியாக கட்டப்பட்டது. இந்த ஆய்வகம் அனைத்து நில அதிர்வு சவால்களையும் எதிர்க்க முடியும், ஏனெனில் இதன் தூண்கள் தரையில் 15 அடி ஆழத்திற்கு செல்கின்றன.   தொலைநோக்கியில் ஒரு மோட்டார் உள்ளது, அது பூமியின் இயக்கத்துடன் ஒத்திருக்குமாறு தன் வேகத்தை வைத்திருக்கும்.

முக்கியமான அவதானிப்புகள்
------------------------

1976 ஆம் ஆண்டு வார்தெல் -76 ஏ என்ற வால்மீனின் கண்காணிப்பு முதலில் மேற்கொள்ளப்பட்டது. வால்மீனின் சுற்றுப்பாதை காலம் 20,000 ஆண்டுகளுக்கு மேல் ஆகும். ஆரம்ப கட்ட அளவீடுகள் மூலம் பூமியின் மீது மோதும் வாய்ப்பு இல்லை என தெரிவிக்கிறது.

மேற்கோள்கள்
-----------

1. ↑  Jamal, Meera (June 29, 2007), *The Pathetic State of KU's Observatory!*, 31 December 2009 அன்று பார்க்கப்பட்டது
2. ↑  Jamal, Meera (June 25, 2007), "Karachi: Observatory low on govt's list of priorities", *Dawn News*, 31 December 2009 அன்று பார்க்கப்பட்டது
3. ↑
4. ↑

புற இணைப்புகள்
--------------

* கராச்சி பல்கலைக்கழக ஆய்வகம்
* KU ஆய்வகத்தில் உலக விண்வெளி வாரம் பரணிடப்பட்டது 2011-01-07 at the வந்தவழி இயந்திரம்
* கூகுள் மேப்ஸ்- KU ஆய்வகம்
**கற்றல் கோட்பாடு** (*learning theory*) என்பது அறிவாற்றலை எவ்வாறு உட்கிரகிப்பது, பயன்படுத்துவது மற்றும் கற்றலை தக்கவைப்பது ஆகும். புலனுணர்வு, உணர்ச்சி மற்றும் சுற்றுச்சூழலின் தாக்கங்கள் போன்றவை முன் அனுபவத்தின்படி எவ்வாறு புரிந்துகொள்ளப்படுகின்றன அல்லது அறிவும், திறமையும் உலகக் கண்ணோட்டத்தில் எவ்வாறு பங்கு பெற்று மாற்றப்படுகின்றன என்பதாகும்.

ஒழுங்குபடுத்துவர்களிடமிருந்து கற்றுக்கொள்வது ஒரு சூழ்நிலையின் அம்சமாகவும் கருதப்படுவதோடு, கல்வியின் வெகுமதிகளையும், இலக்குகளையும் வற்புறுத்துகிறது. புலனுணர்வு கோட்பாட்டை ஏற்றுக்கொள்ளும் கல்வியாளர்கள், நடத்தை மாற்றத்தில் மாற்றம் என்பது குறுகியதாகவும், அவர்களின் சூழலைக் காட்டிலும் குறிப்பாக மனித நினைவுகளின் சிக்கல்களிலும் பயிற்றுவிப்பாளரை படிக்க விரும்புவதாகவும் நம்புகின்றனர். பொருண்மைக் கோட்பாட்டிற்கு ஆதரவளிப்போர்கள் கற்றுக்கொள்ளும் திறன் பெற்றவர், ஏற்கனவே அறிந்திருப்பது, புரிந்துகொள்வது ஆகியவற்றின் மீது ஒரு பெரிய அளவிற்கு நம்பியிருப்பதை நம்புகின்றனர். அறிவை வாங்குவது, தனித்தனியாக வடிவமைக்கப்பட்ட செயல்முறையாக இருக்க வேண்டும். மாற்று வழி கற்றல் கொள்கை, ஒரு கற்பனையாளரின் முன் கூட்டியே ஏற்படும் மற்றும் உலக காட்சியில் தேவைப்படும் பெரும்பாலான மாற்றங்களை மையமாக கொண்டது. புவியியல் கற்றல் கோட்பாடு சூழல்கள் மற்றும் சூழகளில் கற்றல் செயல்பாட்டை வடிவமைக்கும் வழிகளில் கவனம் செலுத்துகிறது.

மேற்கோள்கள்
-----------

1. 1 2  Simandan, D. 2013. Introduction: Learning as a geographical process. The Professional Geographer, 65(3), pp.363-368.
2. ↑  Illeris, Knud (2004). *The three dimensions of learning*. Malabar, Fla: Krieger Pub. Co. பன்னாட்டுத் தரப்புத்தக எண்:9781575242583.
3. ↑  Ormrod, Jeanne (2012). *Human learning* (6th ). Boston: Pearson. பன்னாட்டுத் தரப்புத்தக எண்:9780132595186.
4. ↑  Simandan, D. 2013. Learning wisdom through geographical dislocations. The Professional Geographer, 65(3), pp.390-395.
5. ↑  Godlewska, A. 2013. Dislocation pedagogy. The Professional Geographer, 65(3), pp.384-389.

வெளி இணைப்புகள்
---------------

* Social Science Research Network. How to Become an Expert Law Teacher by Understanding the Neurobiology of Learning
* ERIC Digest. How People Learn (and What Technology Might Have To Do with It) பரணிடப்பட்டது 2017-03-07 at the வந்தவழி இயந்திரம்
* Instructional Design Learning theories
* Learning theories Wiki Learning theories
[*தொடர்பிழந்த இணைப்பு*]
**ப. அனுராதா** காமன்வெல்த் பளுதூக்குதல் (Commonwealth Weightlifting Championship) போட்டியில் இந்தியா சார்பாக தமிழகத்திலிருந்து பங்கேற்று, தங்கம் வென்ற முதல் பெண் என்ற சாதனையையும் படைத்தவர்.

தனிப்பட்ட வாழ்க்கை
------------------

புதுக்கோட்டை மாவட்டம், வாராப்பூர் ஊராட்சி நெம்மேலிப்பட்டி கிராமத்தில், பவுன்ராஜ் உத்தமுண்டார், ராணி தம்பதியரின் மகள் ஆவார். தஞ்சாவூர் மாவட்டம், தோகூர் காவல் நிலையத்தில் உதவி ஆய்வாளராக உள்ளார். 
இளம்வயதில் தந்தை பவுன்ராஜ் உத்தமுண்டார் இறந்ததால், வறுமையிலும் அண்ணன் மாரிமுத்து உத்தமுண்டார் ஆதரவினால் பல சிரமங்களை தாண்டி பட்ட மேற்படிப்பை முடித்தார். பஞ்சாப் மாநிலத்தில் தேசிய அளவிலான மையத்தில் பளுதூக்கும் போட்டிக்கான பயிற்றுநர் பாடதிட்டத்தை முடித்த பின்பு தனது கடின முயற்சியால் இந்த வெற்றியை அடைந்தார்.

போட்டிகள்
---------

2009ல் இந்திய அளவிலான பளுதூக்கும் போட்டியில் பங்கேற்று 35 கிலோ பிரிவில் முதல் இடத்தை பெற்றர். 2019 ல் சமோவ் தீவில் நடைபெற்ற காமன்வெல்த் பளு தூக்குதல் போட்டியில் பெண்களுக்கான 87 கிலோ உடல் எடைப் பிரிவில் தங்கப் பதக்கம் வென்றார்.

மேற்கோள்கள்
-----------

1. ↑  "தங்க மங்கை அனுராதா". oneindia.
2. ↑  "Tamil Nadu village girl makes India proud". தி நியூ இந்தியன் எக்சுபிரசு.
3. ↑  "தடைகளை தாண்டி தங்கம்". பிபிசி.
4. ↑  "தங்கம் வென்ற அனுராதா". இந்து தமிழ் (நாளிதழ்).
**பிள்ளையார் பந்து** ஒரு சிறுவர் விளையாட்டு.

ஆடும் முறை
----------

சுவர் ஓரமாக ஒரு செங்கல் நிறுத்தப்படும். செங்கல் எவ்வளவு நீளம் இருக்கிறதோ அவ்வளவு நீளம் சுவரிலிருந்து தள்ளி அந்தச் செங்கல் நிறுத்தப்படும். அந்தச் செங்கல்தான் பிள்ளையார். உத்திக் கோட்டில் நின்று துணிப்பந்தால் பிள்ளையாரை வீழ்த்த வேண்டும். 

இதுதான் விளையாட்டு. இதில் பல விதிமுறைகள் கடைப்பிடிக்கப்படும். இரண்டு அணியாகப் பிரிந்து ஆடுவர். 

பிள்ளையார் வீழ்ந்ததும் எதிர் அணியினர் ஓடுவர்.
பிள்ளையாரை வீழ்த்திய அணியினர் நெருக்கமாக வட்டமாக நின்று ஒருவரிடம் பந்தைக் கொடுப்பர்.
பின்னர் எல்லாரும் அவரவர் கையில் பந்து உள்ளது போல் நடித்துக்கொண்டு எதிரணியினரை அடிக்க ஓடுவர்.
அடிபட்டவர் ஆட்டத்திலிருந்து விலக வேண்டும்.
கையில் பந்து இல்லாதவர் எனத் தெரிந்து எதிரணியினர் பிடித்துவிட்டால் அவரும் ஆட்டத்திலிருந்து விலகவேண்டும்.
சுவரில் பட்ட பந்து திரும்பிவந்து பிள்ளையாரை வீழ்த்தினால் சேர்ப்பு இல்லை. அது பிரண்டை என்று சொல்லி விலக்கப்படும்.
பிள்ளையார்மீது பட்டுப் பிள்ளையாரை வீழ்த்தாமல் திரும்பி வரும் பந்தை மட்டை என்பர்.
மட்டையாக வரும் பந்தை எடுப்பவர் எந்த அணியினராக இருந்தாலும் அவர் அடுத்து அடிக்கலாம்.
எந்த அணியிலுள்ளவர் எல்லாரும் வெளியேறுகிறார்களோ அந்த அணி தோற்ற அணி ஆகிவிடும்.

இவற்றையும் பார்க்க
------------------

* தமிழர் விளையாட்டுகள் (அண்மைய காலம்)

கருவிநூல்
---------

* ஞா.தேவநேயப் பாவாணர், தமிழர் விளையாட்டுக்கள், சைவ சித்தாந்த நூற்பதிப்புக் கழக வெளியீடு, 1954
* இரா.பாலசுப்பிரமணியம், தமிழர் நாட்டு விளையாட்டுகள், உலகத் தமிழாராய்ச்சி நிறுவன வெளியீடு, 1980
* கி. ராஜநாராயணன், வட்டார வழக்குச்சொல் அகராதி, ராஜபவனம், இடைச்செவல் வெளியீடு, 1982.
**ப. தனபால்** (*P. Dhanapal*) ஒரு இந்திய அரசியல்வாதியும், தமிழக சட்டப்பேரவை முன்னாள் தலைவரும் ஆவார்.

அரசியல் வாழ்க்கை
----------------

### தமிழக சட்டப்பேரவைத் தலைவராக

2011 ஆம் ஆண்டில் இராசிபுரம் சட்டமன்ற தொகுதியில் அதிமுக சார்பாக போட்டியிட்டு வெற்றி பெற்றார். பேரவையின் துணைத் தலைவராகப் பதவி வகித்த இவர் சட்டப்பேரவைத் தலைவர் டி. ஜெயக்குமார் பதவி விலகியதை அடுத்து அக்டோபர் 10, 2012 அன்று தமிழக சட்டப்பேரவையின் 19 ஆவது தலைவராகத் தேர்ந்தெடுக்கப்பட்டார்.

### தமிழக அமைச்சராக

2001 ஆம் ஆண்டு அரசமைத்த அதிமுக ஆட்சியில் உணவு மற்றும் கூட்டுறவுத் துறை அமைச்சராக இருந்தார்.

### சட்டமன்ற உறுப்பினராக

அதிமுக தொடங்கிய காலத்தில், 1977ஆம் ஆண்டு நடந்த தேர்தலில் சங்ககிரி தொகுதியில் போட்டியிட்டு வெற்றி பெற்றார். 1980, 1984, 2001ஆம் ஆண்டு தேர்தல்களில் சங்ககிரி சட்டமன்ற தொகுதி உறுப்பினராகத் தேர்ந்தெடுக்கப்பட்டார்.

வாழ்க்கைக் குறிப்பு
-------------------

அருந்ததியர் சமுதாயத்தைச் சேர்ந்த இவர் 1951 ஆம் ஆண்டு மே 16, அன்று சேலம் கருப்பூரில் பழனி என்பவருக்கு மகனாக பிறந்தார். சேலம் அரசினர் உயர்நிலைப்பள்ளி, கருப்பூரில் 1968ம் ஆண்டு பள்ளிப்படிப்பையும் சென்னைப் பல்கலைக்கழகத்தில் 1975ம் ஆண்டு வரலாற்றில் முதுகலைப் பட்டத்தையும் பெற்றுள்ளார். இவருக்குக் கலைச்செல்வி என்ற மனைவியும், லோகேசு தமிழ்செல்வன் என்கிற மகனும், திவ்யா என்ற மகளும் உள்ளனர்.

மேற்கோள்கள்
-----------

1. ↑  பேரவைத் தலைவராக தனபால் தேர்ந்தெடுக்கப்பட்டார்
[*தொடர்பிழந்த இணைப்பு*]
2. ↑

உசாத்துணை
---------

* தினமணி
துரை விஸ்வநாதன்
**துரை விஸ்வநாதன்**, (*துரைவி*, பெப்ரவரி 28, 1931 - டிசம்பர் 21, 1998) ஈழத்தில் ஒரு தொழில் அதிபராக தன்னை ஸ்தாபித்துக் கொண்டவர். நல்லதொரு கலை இலக்கிய ரசிகராக மட்டுமின்றி, தனது உழைப்பால் *துரைவி* எனும் பதிப்பகம் அமைத்து பல தமிழ் நூற்களை வெளியிட்டதோடு, பல வழிகளிலும் ஈழத்து கலை இலக்கியவாதிகளை ஊக்குவித்தவராவார்.

வாழ்க்கைக் குறிப்பு
-------------------

பெப்ரவரி 28, 1931 தமிழ் நாட்டு துறையூர் சிக்கத்தம்பூர் எனும் ஊரில் பிறந்த துரை விஸ்வநாதன், 1945 ஆம் ஆண்டு தொழில் நிமிர்த்தம் இலங்கையில் குடியேறி, வியாபாரத் துறையில் தன்னை ஸ்தாபித்துக் கொண்டார். 1963 ஆம் ஆண்டு கண்டி நகரில் திருமணம் செய்து கொண்டார். 1966 ஆம் ஆண்டு ஜூன் மாதம் மாத்தளையில் *ராணி கிரைண்டிங் மில்ஸ்* எனும் நிறுவனத்தை ஆரம்பித்தார். அதே ஊரில் 1967 ஆம் ஆண்டு *விஜயாஸ்* எனும் வியாபார நிறுவனத்தை தொடங்கினார்.1976ஆம் ஆண்டு கொழும்பு நகரில் *விஜயா ஜெனரல் ஸ்டோர்ஸ்* எனும் நிறுவனத்தை ஆரம்பித்தார். அந்த நாள் தொடக்கம் கலை இலக்கியப் படைப்புக்களைத் தேடிப் படிப்பதிலும், கலை இலக்கிய கூட்டங்களில் செல்வதிலும் தணியாத ஆர்வம் கொண்ட அவர், தான் ரசித்த படைப்புக்களை தன் நாட்குறிப்பேட்டில் குறித்து வைக்கும் பழக்கம் கொண்டவராக இருந்தார். அந்த ரசனையின் பயனாக மல்லிகை,ஆசிரியர் டொமினிக் ஜீவா , தெளிவத்தை ஜோசப் , பிரேம்ஜி ,ஆகியோரின் உறவும், இலங்கை முற்போக்கு எழுத்தாளர் சங்கம், போன்ற இயக்கத்தின் தொடர்பும்,அவரது கொழும்பு வியாபார நிறுவனத்தின் மேல் மாடியை கலை இலக்கிய கூட்டங்கள் நடக்கின்ற ஒரு மண்டபமாக உருவாக்க வைத்ததோடு, துரைவி பதிப்பகத்தை உருவாக்கும் சிந்தனையை அவருக்குள் வித்திட்ட வைத்து, அவர் வாழும் காலத்தில். ஒன்பது நூற்களை குறிப்பாக, மலையக தமிழ் இலக்கியத்தின் பங்களிப்பு செய்யும் வகையிலான நூற்களை துரைவி பதிப்பகத்தின் மூலம் அவரை வெளியிட்ட வைத்தது.

அத்தோடு, ஈழத்து தமிழ் கலை இலக்கிய உலகின் சாதனையாக ராஜ ஸ்ரீகாந்தன் தினகரன் பத்திரிகையின் ஆசிரியராக கடமையாற்றிய காலகட்டத்தில், தினகரனின் அனுசரணையுடன் ரூபா 101,000.00 பரிசுத் தொகையாக அவரால் வழங்கப்படும் வகையிலான தேசிய ரீதியான சிறுகதைப் போட்டியை அறிவிக்க வைத்தார். ஆனால் அப்போட்டியின் முடிவுகள் வெளிவரும் முன்னதாகவே 1998 டிசம்பர் 21 அன்று துரை விஸ்வநாதன் காலமானார். அவரது மறைவுக்குப் பின்- அதே ஆண்டு அவரது புதல்வர் ராஜ் பிரசாத்தின் முயற்சியினால், அப்போட்டியில் தெரிவு செய்யப்பட்ட சிறுகதைகள் துரைவி பதிப்பக வெளியிடாக *பரிசு பெற்ற சிறுகதைகள்* எனும் தலைப்பில் நூலாக தினகரன் நிறுவனத்தின் மண்டபத்தில் நடந்த முதல் நூல் வெளியீட்டு விழா எனும் பெருமையை பெற்று வெளியிடப்பட்டது.

விருதுகள்,கௌரவங்கள்
-------------------

* 1996 ஆம் ஆண்டு ஒக்டோபர் மாதம் இலங்கை அரசினால் சமாதான நீதவான் நியமனம்.
* 1997 ஆம் ஆண்டு இலங்கை மத்திய மாகாண சாகித்திய விழாவில் கலாசார அமைச்சு விருது.
* 1997 ஆம் ஆண்டு கண்டி மக்கள் கலை இலக்கிய ஒன்றியம் **இலக்கியக்காவலர்** எனும் பட்டத்தினை அளித்து கௌரவித்தது.

துரைவி பற்றிய நூல்
------------------

* *துரைவி நினைவலைகள்* (கட்டுரைத் தொகுப்பு, துரைவி பதிப்பகம், 2001)

மேற்கோள்கள்
-----------

வெளி இணைப்புகள்
---------------

* துரைவி எனும் இலக்கிய நேசகர்- மேமன்கவி
* மரணத்தை வென்றவர் - ப. ஆப்தீன்
கல்முனைக்குடி நாகூர் ஆண்டகை தர்கா
கல்முனைக்குடி நாகூர் ஆண்டகை தர்கா
**நாகூர் ஆண்டகை தர்ஹா** என்பது இலங்கையின் கிழக்கே கல்முனைக்குடி கிராமத்தில் அமைந்துள்ள பள்ளிவாசல் ஆகும். இது வங்காள விரிகுடாக் கடலோரத்தில் அமைந்துள்ளதினால் இது கடற்கரைப் பள்ளிவாசல் என்றும் அழைக்கப்படுகின்றது. ஏழு அடுக்குகளைக் கொண்ட பிரமாண்டமான மினாரும், மூன்று அடுக்குகளைக் கொண்ட சிறிய மினாரும் இப்பள்ளிவாசலில் அமைக்கப்பட்டுள்ளன.

வரலாறு
------

கரவாகு (கல்முனைக்குடி) மக்களுக்கு மட்டுமல்லாது, அதை அண்டியுள்ள அனைத்து கிராமத்தைச் சேர்ந்தவர்களுக்கும் கல்முனைக்குடி நாகூர் ஆண்டகை தர்கா புனிதமானதொன்றாகும். இதன் அண்மையிலேயே கல்முனைக் குடாக்கடல் உள்ளது. குடாக்கடல் துறைமுகத்திற்கு ஆதிகாலம் தொட்டே கப்பல்கள் வந்திருக்கின்றன. கடல் வர்த்தகத்தைத் தொழிலாகக் கொண்டிருந்த அரேபிய மற்றும் அண்மைய நாடுகளிலிருந்த முஸ்லிம்கள் துறைமுகங்களில் குடியேறி அங்கு திருமணம் முடித்து வாழ்ந்திருந்தனர். அதே போல் கல்முனையிலும் முஸ்லிம்களின் குடியேற்றம் ஏற்பட்டு, அவர்கள் "முனைக்குடியினர் "என்றுஅழைக்கப்படலாயினர். துறைமுகங்களில் குடியேறி வாழ்ந்திருந்த முஸ்லிம்களின் வர்த்தகம் போர்த்துக்கேயர், ஒல்லாந்தர் ஆகியோரினால் தடுக்கப்பட்டபோது அவர்கள் மீன்பிடித் தொழிலில் 
ஈடுபட்டனர்.

நாகூர் ஆண்டகை அவர்கள் கல்முனைக்குடிக்கு எந்தக் காலகட்டத்தில் வந்து சென்றார்கள் என்பது தெளிவாக இல்லாத போதும் கி.பி. 1637ம் ஆண்டு ஒல்லாந்தர் கல்முனைக் குடாக் கடற்கரையை அடைந்தபோது, அங்கு வெண்ணிற ஆடை அணிந்த முஸ்லிம்கள் இருந்ததாக ஒல்லாந்தரின் குறிப்பொன்று கூறுகின்றது. இது கி.பி. 1637ம் ஆண்டுக்கு முன்பிருந்தே கல்முனையில் முஸ்லிம்கள் வாழ்ந்ததைக் காட்டுகிறது. நாகூர் ஆண்டகை அவர்கள் கல்முனைக்குடிக்கு வந்து சென்றதன் அரை நூற்றாண்டுக்குப் பின்னர் டச்சுத்தளபதி வில்லியம் ஜாக்கபஸ் கோஸ்டர் நான்கு கப்பல்களுடன் கல்முனையில் வந்து இறங்கினான். அப்போது கண்டி அரசனாக இருந்த இரண்டாவது இராசசிங்கன் 28.03.1638 ஆம் திகதி 'கொணறுவ' என்ற இடத்தில் போர்த்துக்கேயரை தோற்கடித்து அழித்தான் என்னும் செய்தியை அறிந்து அவன் கல்முனையிலிருந்து மட்டக்களப்புக்குச் சென்றான். இந்தக் குறிப்பு A History of Ceylon என்னும் புத்தகத்தில் குறிப்பிடப்பட்டிருக்கிறது.

கடற்கரைப் பள்ளிவாசல் ஏறத்தாள 400 வருடங்களுக்கு முன்னரே நாகூர் ஆண்டகை அவர்களால் அமைக்கப்பட்டிருந்தது. அப்பள்ளிவாசல் கடற்கோளினால் காவு கொள்ளப்பட்டதன் பின்பு கி.பி. 1806 ஆம் ஆண்டு தற்போதுள்ள இடத்தில் பெரியார் முகம்மதுத் தம்பிலெவ்வை அவர்களால் தற்போதிருக்கும் தர்ஹா அமைக்கப்பட்டது. இந்தத் தர்ஹா பல முறை புனருத்தானம் செய்யப்பட்டு தற்போதைய தோற்றத்தைப் பெற்றுள்ளது.
கல்முனைக்குடி நாகூர் ஆண்டகை தர்காவில் ஆண்டு தோறும் ஜமாதுல் ஆகிர் மாதம் பிறை 01ல் கொடியேற்றப்பட்டு 12 நாட்கள் நாகூர் ஆண்டகை அவர்களின் புகழ்பாடி விழா கொண்டாடப்படுகின்றது.

மேற்கோள்கள்
===========

1. ↑  அம்பாறை மாவட்ட முஸ்லிம்கள்
2. ↑  A History of Ceylon by Fr S.G.Prera. S.J. Revised Edition, Page - 104.
3. ↑  காசிம்ஜீ கண்ட கரவாகு வரலாறு.
**டி. ஜி. எஸ். தினகரன்** (ஜூலை 1, 1935 - பெப்ரவரி 20, 2008) (சுரண்டை, தமிழ்நாடு) அல்லது *துரைசாமி கெப்ரீ சாமுவேல் தினகரன்* இயேசு அழைக்கிறார் நிறுவனத்தின் அமைப்பாளரும் இந்தியாவின் முன்னனி கிறிஸ்தவ மறைபரப்புனருமாவார். இவர் காருண்யா பல்கலைக்கழகத்தின் வேந்தரும் ஆவார். தமிழ்நாட்டில் மட்டும் அல்லாமல், இந்தியாவிலும், உலகம் முழுவதும் சுற்றுப் பயணம் செய்து கிறிஸ்தவ மதபிரசாரம் செய்தார். ஜெபகோபுரம் என்ற அமைப்பையும் நடத்தி வந்தார்.

குழந்தைப்பருவம்
---------------

துரைசாமி, எப்சிபா தம்பதிகளுக்கு ஒரே மகனாக தென் தமிழகத்தின் திருநெல்வேலி மாவட்டத்தில் தினகரன் பிறந்தார். இவரது தந்தை ஒரு பாடசாலை ஆசிரியர் ஆவர், தாய் எப்சிபா வீட்டுமனைவியாக இருந்தார். குடும்பம் மிகவும் வறுமையில் வாடியது. தாயார் குணப்படுத்தப்பட முடியாத நரம்பு வியாதியால் பாதிக்கப்பட்டு வந்தார்.

இயேசுவை ஏற்றல்
--------------

வாலிபராயிருந்தபோது வறுமையும், வேலையில்லாத் திண்டாட்டமும் காரணமாக 1955 பெப்ரவரி 11 அன்று தற்கொலை எண்ணத்துடன் தொடருந்துப் பாதைக்கு சென்றார். செல்லும் வழியில் காவல்துறையில் வேலை செய்த தனது சித்தப்பாவை சந்தித்தார். கடவுள் பக்தி நிறைந்த அவருடைய வார்த்தைகள் ஒவ்வொன்றும், தினகரனுடைய உள்ளத்தில் அளவில்லாத விசுவாசத்தை ஏற்படுத்தியது. அவருடைய வாழ்க்கை முற்றிலுமாக மாற்றப்பட்டது. அகமகிழ்வுடன் வீட்டிற்குச் சென்றார். முழங்காற்படியிட்டு இயேசுவை வணங்கத் தொடங்கினார்.

இறப்பு
------

நீண்ட நேரம் முழங்கால் படியிட்டு ஜெபம் செய்யும் பழக்கம் கொண்டவர் தினகரன். இதனால் இவரது மூட்டுகள் பாதிக்கப்பட்டன. நீண்ட நாள் சிகிச்சைக்குப் பிறகு ஓரளவு குணம் அடைந்தார். இந்த நிலையில் அவருக்கு சளித் தொல்லை மற்றும் சுவாச கோளாறு ஏற்பட்டது. நுரையீரல் பாதிக்கப்பட்டது. இந்த நிலையில் 2008 பெப்ரவரி தொடக்கத்தில் அவர் சென்னை அப்பல்லோ மருத்துவமனையில் அனுமதிகப்பட்டார். அவசர சிகிச்சை பிரிவில் தினகரனுக்கு மருத்துவர்கள் குழு சிகிச்சை அளித்து வந்தது. சிகிச்சை பலனின்றி 20.2.2008 அன்று காலை 6 மணிக்கு தனது 73வது அகவையில் தினகரன் மரணம் அடைந்தார்.

வெளி இணைப்புகள்
---------------

* இயேசு அழைக்கிறார் தளத்தில் பரணிடப்பட்டது 2008-02-25 at the வந்தவழி இயந்திரம்
* டி.ஜி.எஸ். தினகரன் சில ஞாபகங்கள்
ஒரே தளத்தில், நிலமட்டத்தில், சாலைகள் ஒன்றையொன்று சந்திக்கும் அல்லது இடைவெட்டும் இடம் **இடைவெட்டுச் சந்தி** (intersection) எனப்படும். மூன்று சாலைகள் ஓரிடத்தில் சந்திக்கும்போது அது முச்சந்தி எனவும் நான்கு சாலைகளின் சந்திப்பு நாற்சந்தி எனவும் அழைக்கப்படுகின்றது. முச்சந்தி என்பது தொடர்ந்து செல்லும் சாலையொன்றை இன்னொரு சாலை சந்திக்கும்போது ஏற்படும் "T" - சந்திப்பாகவோ அல்லது, மூன்று வெவ்வேறு சாலைகள் சந்திக்கும் "Y" - சந்திப்பாகவோ இருக்கலாம். அதுபோலவே நாற்சந்தியும் இரண்டு தொடர்ந்து செல்லும் சாலைகள் இடைவெட்டும் இடமாகவோ அல்லது நான்கு வெவ்வேறு சாலைகள் சந்திக்கும் இடமாகவோ இருக்கக்கூடும். நான்குக்கு மேற்பட்ட சாலைகளும் ஒரே சந்திப்பில் இடம் பெறுவதுண்டு. 

இடைவெட்டுச்சந்தி

வகைகள்
------

இடைவெட்டுச் சந்திகள், கட்டுப்பாடுகளற்ற சந்திகளாக அல்லது கட்டுப்பாட்டு ஒழுங்குகளுடன் கூடிய சந்திகளாக இருக்கின்றன.

இவற்றையும் பார்க்கவும்
----------------------

* இடைமாற்றுச்சந்தி

| * பா
* உ
* தொ
உள்கட்டமைப்பு |
| --- |
| 
* பாலம்
* அணை
* வடிகால்
* நடைப்பாலம்
* இடைமாற்றுச்சந்தி
* Levee
* மேம்பாலம்
* சாலை
* கால்வாய்
* Skyway
* வெள்ள வடிகால்
* சுரங்கப்பாதை

 |
| 
* *மேலும் பார்க்க:* கட்டிடக்கலை
* ஆம்பிதியேட்டர்
* குடிசார் பொறியியல்
* கட்டுமானம்
* விளையாட்டு மைதானம்

 |
**கல்யாண வைபோகம்** 1997 ஆம் ஆண்டு ராம்கி, குஷ்பூ மற்றும் சங்கீதா நடிப்பில், என். ரத்னம் இயக்கத்தில், தேவா இசையில் வெளியான தமிழ் திரைப்படம். இப்படம் தெலுங்குப் படமான *ஆயனாகி இட்டாரு* மற்றும் இந்திப்படமான *ஆய்நா*வைத் தழுவி உருவாக்கப்பட்டது.

கதைச்சுருக்கம்
--------------

ரம்யா (குஷ்பூ) மற்றும் சாந்தி (சங்கீதா) இருவரும் சகோதரிகள். ரம்யா முரட்டு சுபாவமுள்ளவள். ஆனால் சாந்தி சாந்தமான குணமுடையவள். சக்தி (ராம்கி) சிறுகதை எழுத்தாளர். அநேக தமிழ் வார இதழ்களில் அவர் எழுதிய சிறுகதைகள் பிரசுரமாகி பிரபலமானவர். சாந்தி, சக்தியின் தீவிர ரசிகை. சக்தியின் சிறுகதைகளைப் பாராட்டி தன் பெயரைக் குறிப்பிடாமல் பல கடிதங்களை அவருக்கு எழுதுகிறாள். சக்தியைக் காதலிக்கிறாள். சக்தி, சாந்தியை சந்தித்துத் தன் காதலைச் சொல்ல விரும்புகிறான்.

எதிர்பாரா திருப்பமாக ரம்யாவை சாந்தி என்று நினைத்து அவளுடன் பழகுகிறான். சக்தியும் ரம்யாவும் காதலிக்கின்றனர். ரம்யா விளம்பரப் பட நடிகையாக பிரபலமடைகிறாள். மனமுடைந்த சாந்தி உண்மையை வெளிப்படுத்தாமல் அமைதி காக்கிறாள். சக்தி மற்றும் ரம்யா திருமணம் செய்ய முடிவெடுக்கின்றனர். திருமண நாளன்று, திரைப்படங்களில் கதாநாயகியாக நடிப்பதே தன் லட்சியம் என்றும், திருமணம் செய்துகொண்டால் தன் லட்சியம் நிறைவேறாது என்றும் கூறி, தான் திரைப்படத்துறையில் சாதிக்கும்வரை காத்திருக்குமாறு சக்தியைக் கேட்டுக்கொள்கிறாள். விரக்தியடையும் சக்தி, ரம்யாவின் சகோதரியான சாந்தியைத் திருமணம் செய்கிறான். இருவரும் மகிழ்ச்சியுடன் வாழ்கின்றனர். ரம்யா அவர்கள் குடும்பத்தில் மீண்டும் தலையிடுகிறாள். அதன்பின் நடப்பது மீதிக்கதை.

நடிகர்கள்
---------

* ராம்கி - சக்தி
* குஷ்பூ -ரம்யா
* சங்கீதா - சாந்தி
* வடிவேலு - ஜாக்கி
* ஆர். சுந்தர்ராஜன் - கணேசன்
* வி. கே. ராமசாமி
* வெண்ணிற ஆடை மூர்த்தி - ராமு
* விஜய் கிருஷ்ணராஜ் - ராஜசேகர்
* ஹாஜா செரீப்
* தியாகராஜன்
* கவிதா - கவிதா
* பேபி ஸ்ரீவித்யா
* பேபி சவும்யா
* பேபி ஸ்ரீதேவி

இசை
---

படத்தின் இசையமைப்பாளர் தேவா. பாடலாசிரியர்கள் புலமைப்பித்தன், பழனிபாரதி. நெல்லை அருள்மணி, ரவிபாரதி மற்றும் நாவேந்தன்.

| வ.எண் | பாடல் | பாடகர்கள் | காலநீளம் |
| --- | --- | --- | --- |
| 1 | விழியோட | எஸ். பி. பாலசுப்ரமணியம், சித்ரா | 2:16 |
| 2 | ரோஜா பூவிலே | மனோ, சுவர்ணலதா | 3:30 |
| 3 | ஹாலிவுட் சான்ஸ் | மால்குடி சுபா | 1:57 |
| 4 | டாடா புடலா | எஸ். ஜானகி | 4;11 |

மேற்கோள்கள்
-----------

1. ↑  "கல்யாண வைபோகம்". Archived from the original on 2010-12-25. 2019-03-09 அன்று பார்க்கப்பட்டது.CS1 maint: unfit url (link)
2. ↑  "கல்யாண வைபோகம்". 2019-04-04 அன்று மூலம் பரணிடப்பட்டது. 2019-03-09 அன்று பார்க்கப்பட்டது.
3. ↑  "கல்யாண வைபோகம்". 2013-09-27 அன்று மூலம் பரணிடப்பட்டது. 2019-03-09 அன்று பார்க்கப்பட்டது.
**வாசுதேவன் சிறீனிவாசு** *(Vasudevan Srinivas)* இந்தியாவைச் சேர்ந்த ஒரு கணிதவியலாளராவார். 1958 ஆம் ஆண்டு சூன் மாதம் 6 அன்று இவர் பிறந்தார். இயற்கணித வடிவவியலில் நிபுணத்துவம் பெற்றுள்ளார். மும்பையிலுள்ள டாடா அடிப்படை ஆராய்ச்சி நிறுவனத்தின் கணிதப் பள்ளியில் மூத்த பேராசிரியராக பணிபுரிகிறார். 

சிறீனிவாசு பெங்களூர் பல்கலைக்கழகத்தில் இளம் அறிவியல் பட்டமும் சிக்காக்கோ பல்கலைக் கழகத்தில் 1978 ஆம் ஆண்டில் முதுநிலை அறிவியல் மற்றும் 1982 ஆம் ஆண்டில் முனைவர் பட்டங்களையும் பெற்றார். அமெரிக்க கணிதவியலாளர் சிபென்சர் பிளாச்சு வாசுதேவன் சீறீனிவாசுவின் முனைவர் பட்ட ஆராய்ச்சிக்கு மேற்பார்வையாளராக இருந்தார். வாசுதேவன் 1983 ஆம் ஆண்டு முதல் மும்பையின் டாடா அடிப்படை ஆராய்ச்சி நிறுவனத்தில் கல்வி கற்பித்தல் வாழ்க்கையை வருகைதரும் பேராசிரியராகத் தொடங்கினார்.

முக்கியமாக இயற்கணித வடிவவியலில் ஒற்றை இயற்கணித வகை சுழற்சிகளை ஆய்வு செய்வதில் சீறீனிவாசு நிபுணத்துவம் பெற்றவராக இருந்தார். பரிமாற்று இயற்கணித இடைமுகத்தின் திட்டவட்டமான தொகுதிகள், வகுப்பி வர்க்கக் குழுக்கள், தனித்துவமான காரணிமயமாக்கல் களங்கள் மற்றும் இல்பர்ட்டு செயல்பாடுகள் மற்றும் பெருக்கம் தொடர்பான ஆய்வுகளையும் இவர் மேற்கொண்டார். 

கணித அறிவியல் பிரிவில் இந்தியாவின் மிக உயர்ந்த அறிவியல் விருதான சாந்தி சுவரூப் பட்நாகர் விருது 2003 ஆம் ஆண்டு இவருக்கு வழங்கப்பட்டது.

பிற விருதுகள்
-------------

* 1987 ஆம் ஆண்டில் இளம் விஞ்ஞானிகளுக்கான இந்திய தேசிய அறிவியல் அகாதமி பதக்கம்
* 1995 ஆம் ஆண்டுக்கான கணிதப் பிரிவுக்காக பி.என். பிர்லா அறிவியல் பரிசு
* புதுதில்லி இந்திய தேசிய அறிவியல் அகாடமியின் உறுப்பினர்.
* 2008 ஆம் ஆண்டு உலக அறிவியல் அகாதமி விருது. AS பரிசு.
* 2012 ஆம் ஆண்டு அமெரிக்க கணித சங்கத்தின் உறுப்பினர்.

மேற்கோள்கள்
-----------

1. ↑  "Vasudevan Srinivas". Tata Institute of Fundamental Research. 29 June 2013 அன்று பார்க்கப்பட்டது.
2. ↑  "Indian Fellow: Vasudevan Srinivas". Indian National Science Academy. 26 பிப்ரவரி 2014 அன்று மூலம் பரணிடப்பட்டது. 29 June 2013 அன்று பார்க்கப்பட்டது.
3. ↑  "Prizes and Awards". The World Academy of Sciences. 2016.
4. ↑  List of Fellows of the American Mathematical Society, retrieved 2013-07-26.
**சாங்கு சித்த சிவலிங்க நாயனார்** என்பவர் சென்னை மாவட்டம் கிண்டியில் ஜீவசமாதியடைந்த சித்ராவார். இந்த சித்தர் நவகண்ட யோகத்தில் வல்லமை பெற்றவர்.

இவரது இயற்பெயர் சிவலிங்கம் என்பதாகும். மெய்ஞான நூல்களை கற்று வள்ளலாரிடம் சமையல் வேலையில் இணைந்தார். அவர் மூலமே ஞானம் பெற்று யோக கலையில் சித்தி பெற்றார். இரண்டடி உயரத்தில் தியானம் செய்தல், நவகண்ட யோகம் எனும் உடல் பாகங்களை கூறு போட்டு சிவபெருமானை நோக்கி யோகம் செய்தல் போன்ற யோகங்களை செய்தார்.

இவரது யோக வல்லமை பற்றி அறிந்த துரைமகனார் என்பவர் சித்தருக்கு கிண்டியில் சுப்பா காலனியில் இடம் கொடுத்தார். அங்கு பக்தர்களுக்கு பல்வேறு சித்துகளை செய்து அருளினார். தத்துவார்த்தம், பக்தி, சித்து, யோகம் போன்றவற்றை அறிந்திருந்தார். செப்புக் காசுகளை பொற்காசுகளாக மாற்றும் ரசவித்தை மூலமாக பொன்னாக பக்தர்களுக்கு தந்தார். அதை மறுப்பவர்களிடம் ஞான உபதேசம் செய்துள்ளார். சமாதி நிலையை அடையும் காலத்தினை முன்பே தெரிவித்து 1900ம் ஆண்டு ஜூலை 12ம் தேதி பவுர்ணமி நாளில் வியாழக்கிழமையன்று ஜீவசமாதியடைந்தார்.

தற்போது இச்சமாதியில் சிவலிங்கம் வைத்து வழிபடுகின்றனர்.

ஆதாரங்கள்
---------

1. 1 2 3 4 5  சமையல்காரராக இருந்து சித்தரான நாயனார்! தினமலர்
**கல்யாணம்பூண்டி அரங்கநாதசுவாமி கோயில்** தமிழ்நாட்டில் விழுப்புரம் மாவட்டம், கல்யாணம்பூண்டி என்னும் ஊரில் அமைந்துள்ள பெருமாள் கோயிலாகும்.

வரலாறு
------

இக்கோயில் 12 மற்றும் 16 ஆம் நூற்றாண்டுகளுக்கு இடைப்பட்ட காலத்தில் கட்டப்பட்டதாக இருக்கலாம். பிற்காலச் சோழர்கள் அல்லது பல்லவ மன்னர்களால் கட்டப்பட்டு பின்னால் வந்த சிற்றரசர்களால் சீரமைக்கப் பட்டிருக்கலாம். செஞ்சி வேங்கட ரமணர் கோவில் கட்டப்பட்டபோது கல்தூண்கள் இந்த கல்யாணம்பூண்டி கிராமத்திலிருந்து கொண்டு செல்லப்பட்டிருக்கலாம். இந்த கல்யாணம்பூண்டி அரங்கநாதசுவாமி கோவிலைப் பற்றிய ஆய்வுகள் தொடர்கின்றன.[]

கோயில் அமைப்பு
--------------

இக்கோயிலில் அரங்கநாதசுவாமி, அலமேலு அம்மையார் சன்னதிகளும், ஆண்டாள் உபசன்னதியும் உள்ளன. இக்கோவிலின் மூலவர் பள்ளிகொண்ட பெருமாளாக ஆனந்த சயனத்தில் உள்ளார். இக்கோயில் உப கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் வைகானசம் ஆகம முறைப்படி இரண்டு காலப் பூசைகள் நடக்கின்றன. மார்கழி மாதம் வைகுண்ட ஏகாதசி முக்கிய திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
காஞ்சிரபுழா ஆறு
**காஞ்சிரப்புழா** ஆறு (Kanjirappuzha (Mannarkkad)) என்பது இந்தியாவின் கேரளாவில் ஓடும் ஒரு ஆறாகும். மண்ணார்க்காட்டில் இருந்து 13 கி. மீ. தொலைவிலும், பாலக்காட்டில் இருந்து 43 கி. மீ. தொலைவிலும் காஞ்சிரப்புழா ஆற்றின் துவக்க இடம் அமைந்துள்ளது. இது தூதப்புழா ஆற்றின் கிளை ஆறுகளில் ஒன்றாகும். *தூதபுழா*, தென்னிந்தியாவின் கேரளாவின் ஓடும் ஆறுகளில் இரண்டாவது நீளமான ஆறான பாரதப்புழா ஆற்றின் முக்கிய துணை ஆறாகும்.

தூதத்தபுழா ஆற்றின் பிற துணை ஆறுகள்
----------------------------------

* குந்திப்புழா
* அம்பன்கடவு
* துப்பனடிப்புழா

காஞ்சிரப்புழா அணை
-----------------

தூதத்தபுழா ஆற்றின் கிளை நதியான காஞ்சிரபுழா ஆற்றின் மீது பாலக்காட்டில் காஞ்சிரபுழா அணைக் கட்டப்பட்டுள்ளது. இதன் அனைத்துப் பக்கங்களும் மலைத்தொடர்களால் சூழப்பட்டுள்ளது. இந்த ஆணை சுமார் 7,000 எக்டேர் நீர்ப்பிடிப்புப் பகுதியைக் கொண்டது. இந்த அணையானது 'வெற்றிலச்சோலா' எனப்படும் அடர்ந்த பசுமையான காடுகளால் சூழப்பட்டுள்ளது. அணையின் அடிப்பகுதியில் உள்ள பூங்கா ஏராளமான பொழுதுபோக்கு அம்சங்களை கொண்டுள்ளது.

மேலும் பார்க்கவும்
------------------

* பாரதப்புழா - முக்கிய ஆறு
* தூதப்புழா - பாரதப்புழா ஆற்றின் முக்கிய துணை ஆறு

மேற்கோள்கள்
-----------

1. ↑
2. ↑ . .
3. ↑  "Kanjirapuzha Dam- A Man-Made Wonder". *Kerala Tourism* (ஆங்கிலம்). 2022-02-21 அன்று பார்க்கப்பட்டது.